Noah ‘waarsku’ Federer en Gates oor Kaapse toeskouers | Netwerk24
As krieket knak, sal dit by TV-regte begin
Die Covid-19-pandemie kan veroorsaak dat Suid-Afrikaanse krieketspelers van volgende seisoen af minder geld verdien.
Oorsese stadions in hospitale omskep
Stadions waar sokker-, krieket- en tennisballe eens geklap het, word tans in hospitale omskep weens die Covid-19-pandemie.
29 Januarie 2020 19:14
Foto ter illustrasie.Foto: Argief
Voordat twee van die wêreld se beste tennisspelers mekaar op 7 Februarie in Kaapstad in die “Wedstryd in Afrika” pak, speel Federer en Nadal saam met Gates en Noah, medestigter van Microsoft, as hul onderskeie spanmaats in ’n voorwedstryd.
Volgens die amptelike program pak Nadal en Noah vir Federer en Gates om 19:30 in die Kaapstad-stadion as ’n lusmakertjie voor die groot wedstryd.
“Hey, Roger Federer, jy en Bill Gates wil teen my en Rafael Nadal in ’n dubbelspelwedstryd speel!? Oukei. Ons aanvaar jul uitdaging, maar wees daarop voorbereid dat die skare in Suid-Afrika aan ons kant gaan wees.
“Sien julle op 7 Februarie in Kaapstad! Masihambe! (Kom ons gaan),” het Noah getwiet.
Die hoofwedstryd tussen Nadal en Federer vind om 20:30 plaas. Dit is ten bate van die Roger Federer-stigting vir die bevordering van kinderopvoeding in Afrika.
Die Ndlovu-jeugkoor, wat vroeër vanjaar naam gemaak het op die program America’s Got Talent, is ook deel van die aand se vermaak.
Ná die oorweldigende belangstelling vroeër in die vertoonwedstryd tussen die twee tennislegendes, het die organiseerders in Desember aangekondig dat bykomende sitplekke aangebring sal word vir die eerste ontmoeting tussen dié twee supersterre op Afrika-bodem. Daar is plek vir nog 2 670 toeskouers gemaak.
Nadal sal teen volgende week uitgerus wees nadat hy Woensdag deur Dominic Thiem in die kwarteindronde van die Australiese Ope uitgeskakel is.
Die Switserse maestro Federer het die vorige dag die Amerikaner Tennys Sandgren getroef om tot die halfeindronde deur te dring.
Meer oor: Trevor Noah | Roger Federer | Bill Gates | Rafael Nadal | Kaapstad | Twitter | Twiet
Sasol nóg verder oor rommelafgrond
REGSTREEKS: 5 al in SA dood; 1 353 positief, 39 500 al getoets